Barnardi Silmus on osa kogu Orioni tähtkuju haaravast heledate ja tumedate udude kompleksist. Tegemist on väga nõrga emissioonuduga. Udu heledaima osa fotol (iga pilt sellel lehel on lingiks suuremale pildile) on keskjoone tasemest veidi ülal silmuse serval nähtav ka umbes 50-st tähest koosnev hajusparv NGC 2112 ning samas paremal naabertähtede valgust peegeldavad udud M78 ja NGC 2071. M78 on üks heledamaid peegeldusudusid taevas ja NGC 2071 on nähtav temast veidi ülal ja vasakul. Heledast M78-st paremale jäävad aga tuhmimad NGC 2067 (ülal) ja NGC 2064 (all).